CELEX: 52007PC0157
Language: el
Date: 2007-03-30
Title: Πρόταση Αποφασησ του Συμβουλίου σχετικά με τη θέση της Κοινότητας για την τροποποίηση του Πρωτοκόλλου αριθ. 4 της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων , αφετέρου

Σημαντική ανακοίνωση νομικού περιεχομένου

|

52007PC0157

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 30.3.2007COM(2007) 157 τελικό2007/0059 (ACC)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με τη θέση της Κοινότητας για την τροποποίηση του Πρωτοκόλλου αριθ. 4 της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων , αφετέρου(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΕνόψει της περαιτέρω ελευθέρωσης των εμπορικών ροών και της ενίσχυσης των οικονομικών δεσμών μεταξύ της Ευρωπαϊκής Κοινότητας και των Φερόων Νήσων , προτείνεται ο διπλασιασμός των ισχυουσών δασμολογικών παραχωρήσεων της Κοινότητας όσον αφορά τα παρασκευάσματα τροφών για ψάρια των Φερόων Νήσων.Το Συμβούλιο καλείται να αποφασίσει για την κοινή θέση που θα εγκριθεί στο πλαίσιο της μεικτής επιτροπής της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου, σχετικά με την τροποποίηση του πρωτοκόλλου αριθ. 4 της παρούσας συμφωνίας.Η απόφαση της μεικτής επιτροπής θα δημοσιευθεί στην Επίσημη Εφημερίδα της Ευρωπαϊκής Ένωσης2007/0059 (ACC)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με τη θέση της Κοινότητας για την τροποποίηση του Πρωτοκόλλου αριθ. 4 της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων , αφετέρουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 δεύτερο εδάφιο,την πρόταση της Επιτροπής,Εκτιμώντας τα ακόλουθα :(1) Η συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου[1] (εφεξής καλούμενη "η συμφωνία") τέθηκε σε ισχύ την 1η Ιανουαρίου 1997.(2) Σύμφωνα με το άρθρο 31 παράγραφος 1 της συμφωνίας συγκροτείται μεικτή επιτροπή που επιφορτίζεται με τη διαχείριση της συμφωνίας και μεριμνά για την ορθή εφαρμογή της.(3) Το άρθρο 34 της συμφωνίας προβλέπει ότι η μεικτή επιτροπή δύναται να τροποποιεί τα πρωτόκολλα της συμφωνίας.(4) Οι αρχές των Φερόων Νήσων υπέβαλαν αίτημα τροποποίησης του πρωτοκόλλου αριθ.4 και αύξησης στους 50 000 τόνους των δασμολογικών παραχωρήσεων της Κοινότητας για τα προϊόντα που προορίζονται για ιχθυοτροφές. Μεταξύ των δύο μερών έγιναν διαβουλεύσεις στο πλαίσιο της μεικτής επιτροπής, όπως προβλέπεται στο άρθρο 31 παράγραφος 2 της συμφωνίας.(5) Στον εσωτερικό κανονισμό που εγκρίθηκε από την μεικτή επιτροπή σύμφωνα με το άρθρο 31 παράγραφος 3 της συμφωνίας προβλέπεται ότι οι αποφάσεις της μεικτής επιτροπής υπογράφονται από τον πρόεδρο και την προεδρία της θα την ασκούν εκ περιτροπής, από την 1η Ιανουαρίου έως τις 31 Δεκεμβρίου, εκπρόσωπος της Δανίας -Φερόων Νήσων, αφενός, και της Ευρωπαϊκής Κοινότητας, αφετέρου,ΑΠΟΦΑΣΙΖΕΙ:Άρθρο 1Η θέση της Ευρωπαϊκής Κοινότητας στο πλαίσιο της μεικτής επιτροπής που συγκροτείται βάσει του άρθρου 31 της συμφωνίας από εκπροσώπους της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου, προσαρτάται στην παρούσα απόφαση. Η θέση αυτή εκφράζεται από την Επιτροπή.Άρθρο 2Η απόφαση της μεικτής επιτροπής δημοσιεύεται μετά την έγκρισή της στην Επίσημη Εφημερίδα της Ευρωπαϊκής ΈνωσηςΒρυξέλλες,Για το ΣυμβούλιοΟ ΠρόεδροςΣΧΕΔΙΟ ΑΠΟΦΑΣΗΣτης μεικτής επιτροπής ΕΚ/Δανίας-Φερόων Νήσων για την τροποποίηση του πρωτοκόλλου αριθ. 4 της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων , αφετέρουΗ μεικτή επιτροπή,Έχοντας υπόψη:Τη συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου[2], εφεξής καλούμενη "η συμφωνία" και ιδίως το άρθρο 34 παράγραφος 1,Εκτιμώντας τα ακόλουθα :(1) Σύμφωνα με το άρθρο 1 του πρωτοκόλλου αριθ.4 της συμφωνίας η Κοινότητα θέσπισε δασμολογικές παραχωρήσεις για ορισμένα παρασκευάσματα τροφών για τα ψάρια των Φερόων Νήσων, στο πλαίσιο της ετήσιας ποσόστωσης των 5 000 τόνων ;(2) Βάσει της απόφασης αριθ. 2/98 της μεικτής επιτροπής ΕΚ/Δανίας-Φερόων Νήσων[3] η εν λόγω δασμολογική ποσόστωση αυξήθηκε σε 10 000 τόνους από την 1 Ιανουαρίου 2000 ;(3) Οι αρχές των Φερόων Νήσων υπέβαλαν αίτηση για την αύξηση των δασμολογικών παραχωρήσεων της Κοινότητας για τα εν λόγω προϊόντα ;(4) Πρέπει να επιτραπεί ο διπλασιασμός της υφιστάμενης ετήσιας δασμολογικής ποσόστωσης ;(5) Οι ιχθυοτροφές που διέπονται από το προτιμησιακό καθεστώς εισαγωγών δεν επιτρέπεται να περιέχουν πρόσθετη γλουτένη;(6) Η εν λόγω ποσόστωση υπόκειται σε ρήτρα επανεξέτασης. Σύμφωνα με το άρθρο 31 παράγραφος 2 της συμφωνίας, η μεικτή επιτροπή προβαίνει τακτικά σε ανταλλαγές πληροφοριών προς το σκοπό αυτό ;(7) Για να επιτευχθεί ο στόχος αυτός πρέπει να τροποποιηθεί το άρθρο 1 του πρωτοκόλλου αριθ. 4 της συμφωνίας ,ΑΠΟΦΑΣΙΖΕΙ:Άρθρο 1Στο άρθρο 1 του πρωτοκόλλου αριθ.4 της συμφωνίας, το κείμενο που αφορά τους κωδικούς ΣΟ ex 2309 90 10, ex 2309 90 31 και ex 2309 90 41 αντικαθίσταται από το ακόλουθο κείμενο:Κωδικός ΣΟ | Περιγραφή | Δασμολογικός συντελεστής | Δασμολογική ποσόστωση (σε τόνους ) |ex 2309 90 10[4] ex 2309 90 31[5] ex 2309 90 41[6] | Ιχθυοτροφές | 0 | 20 000 |Άρθρο 21. Το ακόλουθο κείμενο προστίθεται στο άρθρο 1 του πρωτοκόλλου αριθ. 4.:"Όσον αφορά τη δασμολογική ποσόστωση που ανοίγεται για ιχθυοτροφές που υπάγονται στους κωδικούς ΣΟ ex 2309 90 10, ex 2309 90 31 και ex 2309 90 41, εφαρμόζεται ο ακόλουθος δασμός:"Οι αρχές των Φερόων Νήσων πιστοποιούν ότι οι ιχθυοτροφές που εξάγονται στην ΕΕ βάσει της προτιμησιακής ποσόστωσης δεν περιέχουν πρόσθετη γλουτένη, επιπλέον της γλουτένης που απαντάται υπό φυσική μορφή στα σιτηρά τα οποία ενδέχεται να αποτελούν συστατικό στοιχείο της σύνθεσης των ιχθυοτροφών. Η Ευρωπαϊκή Κοινότητα μπορεί να διενεργήσει ελέγχους στις Φερόες Νήσους σχετικά με τη σύνθεση των ιχθυοτροφών και ιδίως σχετικά με την περιεκτικότητά τους σε γλουτένη "2. Ο τρόπος διενέργειας των ελέγχων σχετικά με τη σύνθεση των ιχθυοτροφών περιγράφεται στο παράρτημα της παρούσας απόφασης. Εάν από τους ελέγχους στοιχειοθετείται ότι δεν πληρούνται οι απαιτούμενοι όροι για την παραχώρηση του εν λόγω προτιμησιακού εμπορικού καθεστώτος, η Επιτροπή δύναται να αναστείλει αυτό το προτιμησιακό καθεστώς επί όσο διάστημα δεν συντρέχουν οι προσήκοντες όροι.Άρθρο 3Η μεικτή επιτροπή παρακολουθεί τη χρήση της εν λόγω δασμολογικής ποσόστωσης. Ανάλογα με τη χρήση της ποσόστωσης και την πορεία εξέλιξης των συνθηκών στην αγορά , η μεικτή επιτροπή θα επανεξετάσει την παρούσα δασμολογική ποσόστωση σε τέσσερα χρόνια .Άρθρο 4Η αύξηση του όγκου της δασμολογικής ποσόστωσης για το ημερολογιακό έτος 2007 υπολογίζεται κατά χρονική αναλογία (pro rata temporis), από τη στιγμή έναρξης της ισχύος της παρούσας απόφασης.Άρθρο 5Η παρούσα απόφαση αρχίζει να ισχύει την πρώτη ημέρα του δεύτερου μήνα από την έκδοσή της.Βρυξέλλες,Για τη μεικτή επιτροπήΟ πρόεδροςΠΑΡΑΡΤΗΜΑΔιενέργεια των ελέγχων για τη σύνθεση των ιχθυοτροφώνΆρθρο 1Οι αρχές των Φερόων Νήσων κοινοποιούν στην Επιτροπή τις διατάξεις ελέγχου που έχουν θεσπίσει σε συνάρτηση με τα άρθρα 1 και 2 της παρούσας απόφασης. Οι αρχές των Φερόων Νήσων θέτουν στη διάθεση της Επιτροπής κάθε αναγκαία πληροφορία για τον έλεγχο της περιεκτικότητας σε γλουτένη των ιχθυοτροφών που εξάγονται στην ΕΕ και λαμβάνουν όλα τα προσήκοντα μέτρα για να διευκολυνθούν οι έλεγχοι που η Επιτροπή κρίνει ενδεδειγμένους εν προκειμένω.Άρθρο 2Η Ευρωπαϊκή Κοινότητα δύναται να προβαίνει σε ελέγχους της σύνθεσης των ιχθυοτροφών στις Φερόες Νήσους. Οι ιχθυοτροφικές επιχειρήσεις παρέχουν άμεση πρόσβαση στα εργοστάσιά τους και στα λογιστικά στοιχεία για τα αποθέματα, να παρέχεται στους ελεγκτές η δυνατότητα να εντοπίζουν τις πρώτες ύλες που έχουν χρησιμοποιηθεί. Στους ελεγκτές επιτρέπεται η δειγματοληψία για ανάλυση.Οι ελεγκτές δικαιούνται να ελέγχουν τη σύνθεση των ιχθυοτροφών, τις πρώτες και μεταποιημένες ύλες, καθώς και τα βιβλία και άλλα έγγραφα, συμπεριλαμβανομένων των μητρώων και των λοιπών εγγράφων που συντάσσονται, λαμβάνονται ή καταχωρούνται σε ηλεκτρονικό μέσο όσον αφορά τα αποθέματα.Άρθρο 3Οι έλεγχοι διεξάγονται από εμπειρογνώμονες της Επιτροπής ή των κρατών μελών οι οποίοι εφεξής καλούνται "οι ελεγκτές". Οι εμπειρογνώμονες των κρατών μελών στους οποίους ανατίθεται το καθήκον της διεξαγωγής των εν λόγω ελέγχων διορίζονται από την Επιτροπή.Άρθρο 4Οι έλεγχοι αυτοί διενεργούνται για λογαριασμό της Κοινότητας, η οποία επιβαρύνεται με τα έξοδα για τους ελεγκτές της.Οι ελεγκτές ενημερώνουν τις αρχές των Φερόων Νήσων για τον έλεγχο, προκειμένου να παρέχεται στα όργανα των Φερόων Νήσων η δυνατότητα να συμμετέχουν στους ελέγχους αυτούς. .Άρθρο 5Οι λεπτομερείς διατάξεις για τον τρόπο διεξαγωγής των ελέγχων είναι δυνατόν να θεσπιστούν απευθείας μεταξύ της Επιτροπής και των αρχών των Φερόων.ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ1. ΟΝΟΜΑΣΙΑ ΤΗΣ ΠΡΟΤΑΣΗΣΠρόταση απόφασης του Συμβουλίου για την θέση της Κοινότητας σχετικά με την τροποποίηση του Πρωτοκόλλου αριθ.4 της συμφωνίας μεταξύ της Ευρωπαϊκής Ένωσης, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου.2. ΓΡΑΜΜΕΣ ΠΡΟΫΠΟΛΟΓΙΣΜΟΥΚεφάλαιο 10, άρθρο 1000 – Γεωργικοί δασμοίΠοσό εγγεγραμμένο στον προϋπολογισμό για το έτος 2007: – 1 486,9 εκατ. ευρώ3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣΗ πρόταση δεν έχει δημοσιονομικές επιπτώσεις στις δαπάνες, αλλά έχει δημοσιονομικές επιπτώσεις στα έσοδα – με τα εξής αποτελέσματα:εκατ. ευρώ (ένα δεκαδικό ψηφίο)Γραμμή προϋπολογισμού | Έσοδα[7] | Περίοδος 12 μηνών από την 1/1/2007 |Άρθρο 100 – 1000 | Επιπτώσεις επί των ιδίων πόρων | – 0,17 |Άρθρο … | Επιπτώσεις επί των ιδίων πόρων | – |Κατάσταση μετά τη δράση |2008 | 2009 | 2010 | 2011 |Άρθρο 100 – 1000 |Άρθρο … |4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ5. ΑΛΛΕΣ ΠΑΡΑΤΗΡΗΣΕΙΣΠρόκειται για τις μεγαλύτερες δυνατές επιπτώσεις. Θα πρέπει ωστόσο να επισημανθεί ότι το τρέχον επίπεδο εισαγωγών είναι κατώτερο από 10 000 τόνους και ότι οι αναμενόμενες δημοσιονομικές επιπτώσεις θα είναι συνεπώς πολύ μικρότερες και ενδεχομένως και μηδενικές.[1] ΕΕ L 53 της 22.2.1997, σ. 2.[2] ΕΕ L 53 της 22.2.1997, σ. 2.[3] ΕΕ L 263 της 26.9.1998, σ. 37.[4] Οι ιχθυοτροφές οι οποίες διέπονται από το προτιμησιακό καθεστώς εισαγωγών ενδέχεται να μην περιέχουν πρόσθετη γλουτένη επιπλέον της γλουτένης η οποία απαντάται υπό φυσική μορφή στα σιτηρά τα οποία ενδέχεται να αποτελούν συστατικό στοιχείο της σύνθεσης αυτών των ιχθυοτροφών.[5] Οι ιχθυοτροφές οι οποίες διέπονται από το προτιμησιακό καθεστώς εισαγωγών ενδέχεται να μην περιέχουν πρόσθετη γλουτένη επιπλέον της γλουτένης η οποία απαντάται υπό φυσική μορφή στα σιτηρά τα οποία ενδέχεται να αποτελούν συστατικό στοιχείο της σύνθεσης αυτών των ιχθυοτροφών.[6] Οι ιχθυοτροφές οι οποίες διέπονται από το προτιμησιακό καθεστώς εισαγωγών ενδέχεται να μην περιέχουν πρόσθετη γλουτένη επιπλέον της γλουτένης η οποία απαντάται υπό φυσική μορφή στα σιτηρά τα οποία ενδέχεται να αποτελούν συστατικό στοιχείο της σύνθεσης αυτών των ιχθυοτροφών.[7] Όσον αφορά τους παραδοσιακούς ιδίους πόρους (γεωργικές εισφορές, εισφορές για τη ζάχαρη, τελωνειακοί δασμοί), τα ποσά που αναφέρονται πρέπει να είναι καθαρά, δηλ. μεικτά ποσά από τα οποία αφαιρείται το 25%, το οποίο αντιπροσωπεύει τις δαπάνες είσπραξης των πόρων.